མཛད་བརྒྱུ་དཔག་བསམ་འཁྲི་ཤིང་།
གང་དག་མཐོང་བས་ཞེ་སྡང་དུག་གི་ནི། །ཚ་བ་རབ་ཏུ་ཞི་བ་ཉིད་གྱུར་ཅིང༌། ། བདུད་
རྩིའི་རོ་བསིལ་སྐྱེ་བོ་དམ་པ་ཡི། །ཟླ་བ་དེ་དག་སུ་ཡི་ཕྱག་འོས་མིན། །གནོད་སྤྲིན་ཁ་རྣོན་དག་
གི་གནས། །དེ་ལས་སྣང་བ་མིན་གྱུར་ཏེ། །གྲོང་ཁྱེར་ཧིང་གུ་མ་དུ་ནར། །སྐད་ཅིག་གིས་ནི་
བཅོམ་ལྡན་བྱོན། །དེར་ནི་ས་བདག་ཚངས་བྱིན་གྱིས། །དུལ་བ་ཡི་ནི་མཆོད་པ་བྱས། །དེ་
ཡིས་ཡང་དག་རྗེས་མཐུན་པར། །སྐལ་ལྡན་རྣམས་ལ་རྗེས་བསྟན་མཛད། །དེར་ནི་གྲོང་པ་
རྣམས་འོངས་ཏེ། །རྒུད་པ་ཀུན་ཏུ་ལུས་ཅན་རྣམས། །རྣམ་པར་ལྷུང་ལ་སྐྱོབ་མཛད་པའི། །
བཅོམ་ལྡན་འདས་ལ་རབ་གསོལ་པ། །གྲོང་ཁྱེར་མཐའ་ན་བཅོམ་ལྡན་འདས། །རྡོ་བ་ཡི་ནི་རི་
ཞིག་ཡོད། །དེ་ན་ཀླུ་ནི་བ་ལང་སྐྱོང་། །དྲག་པོ་བཟོད་པར་དཀའ་བ་གནས། །དེ་ནི་ཕྱུགས་
དང་སྐྱེ་བོ་དང༌། །འབྲུ་རྣམས་ཀུན་གྱི་རྡོ་རྗེ་ཆེ། །ཕུན་སུམ་ཚོགས་རྣམས་དངོས་མེད་སླད། །
ཅི་ཡིས་རྣམ་སྤྲུལ་རིག་མ་གྱུར། །མ་དུལ་འདུལ་མཛད་མ་ཞི་བ། ། ཞི་མཛད་ཁྱོད་ཀྱི་བརྩེ་བ་
ནི། །ཉེ་བར་འཚེ་བ་འདི་དག་ལ། །བདག་ཅག་སྐྱབས་འཚོལ་རྣམས་ཀྱི་སྐྱབས། 'ཞེས་བརྗོད་
དེ་དག་སོང་བའི་ཚེ། །བཅོམ་ལྡན་སྙིང་རྗེའི་གཏེར་དག་ནི། །འདུས་པའི་དབུས་ལས་མི་སྣང་
བར། ། རྡོ་བའི་ས་འཛིན་དག་ཏུ་གཤེགས། །དེ་ངོས་ཤིན་ཏུ་སྟུག་ངོ་ན། །འཇིགས་རུང་་་
གདེངས་ཅན་ཁང་པ་ནི། །དུག་གི་དབུགས་རྣམས་དག་གིས་ཆུ། །སྔོན་པོར་བྱས་བཞིན་དེ་
ཡིས་མཐོང་། །རལ་གྲི་ཤུབས་མེད་གཡོ་བ་ཡི། །མི་བཟད་རྦ་རླབས་ཀྱིས་འཁྲུགས་ནགས། །དེ་
ཡི་འགྲམ་དུ་ངཅོམ་ལྡན་གྱིས། །སྐྱིལ་ཀྲུང་བཅས་ཏེ་ཉེ་བར་བཞུགས། །མཉེས་གཤིན་སྤྱན་ནི་
བདུད་རྩིའི་གཉེན། །དང་བས་རབ་ཏུ་གཟིགས་པ་ཡིས། ་དེ་ཡིས་མྱུར་བར་དུག་བཞིན་དུ། །
དུག་དང་བཅས་པ་དུག་མེད་ཐོབ། །སྐུ་ལུས་གསེར་འོད་མཐིང་ག་ཡི། །ཆུ་ལ་སྣང་བས་དེ་རབ་
མཛེས། །མ་ར་ཀ་ཏ་ལྟར་མཛེས་པའི་ །མཁའ་ལ་ཉི་མ་འགྲོ་བ་བཞིན། །དེ་ཡི་སྣང་བས་རྣམ་
བཅོམ་པས། ། ཀླུ་ཡི་ཁང་པར་རབ་རིབ་རྣམས། །འབྲོས་པར་བྱེད་པ་གཡོ་བ་ཡི། །སྦྲུལ་གྱི་
ཚོགས་དང་མཚུངས་པར་གྱུར། །ཀླུ་ཡི་རྒྱལ་པོས་དེ་མཐོང་ནས། །མིག་ནི་ཁྲག་ལྟར་དམར་བ་
ཡིས། །འཕྲལ་ལ་ནམ་མཁར་རབ་ཞུགས་ཏེ། །འགྲོ་བ་སྤྲིན་གྱི་རང་བཞིན་བྱས། །དེ་ཡི་ཁྲོ་
བའི་མེ་ཡིས་ནི། །དུ་བའི་ཚོགས་བཞིན་སྡུག་པོ་ལས། །རབ་འཐོན་གློག་གི་ལྕེ་རྣམས་ཀྱིས། །
ཕྱོགས་རྣམས་སྐྲག་པ་བཞིན་དུ་འདར། །མྱོས་པའི་སྤྲིན་རྣམས་དག་གི་སྒྲ །འཇིགས་པ་རྩོམ་
པར་སྒྲོགས་བྱེད་པས། ། ས་འཛིན་རྣམས་ཀྱི་སྙིང་བཞིན་དུ། །ཕུག་དང་ཁང་པ་ཞོམ་པར་
གྱུར། ། དེ་ནས་རྡོ་ཆེན་ཚོགས་དཀྲིགས་ཆར། །རི་འཕྲེང་མཐའ་དག་ཉོན་མོངས་ཤིང༌། །
བརྟན་པ་ལྟུང་བྱེད་ལྗོན་ཤིང་ནི། །ཕྱེ་མར་བྱེད་པ་བབ་པར་གྱུར། །ལག་འགྲོ་གདུག་པས་རབ་
སྤྲོས་པའི། །ཆར་དེ་སྐྱོབ་པས་གཟིགས་ཉིད་ན། །རླུང་བཞོན་གཡོ་བས་བསྐྱེད་པ་ཡིས། །མེ་
276

ཡལ་འདབ་ལྔ་བཅུ་རྩ་དྲུག་པ། ཀླུ་བ་ལང་སྐྱོང་བཏུལ་བའི་རྟོགས་པ་བརྗོད་པ།
ཏོག་ཆར་པ་ཉིད་དུ་གྱུར། །དེར་ནི་རབ་གསལ་དྲི་མེད་ནགས་ཚལ་ཉེ་བར་བསླད་པ་མེད། །
བུང་བ་གླུ་དབྱངས་ལེན་པའི་མེ་ཏོག་དང་ལྡན་མཐོང་གྱུར་ནས། །དགའ་བའི་འཛུམ་དཀྲིགས་
དོ་ཤལ་་ཁུར་ལས་ངེས་པར་རྒྱལ་གྱུར་པའི། །ནགས་ཀྱི་ལྷ་ཡིས་གདུག་པའི་གདེངས་ཅན་དབང་
པོ་དེ་ལ་སྨྲས། །ཀྱེ་ལགས་དུས་ཀྱི་སྤྲིན་དག་རྣམ་འགྱུར་དག་ནི་ཡོངས་སུ་ཐོབ། །ཁྱོད་ལྟ་བུ་
རྣམས་འཇིགས་པའི་རླུང་གིས་བཅོམ་པར་གྱུར་པ་ན། །གང་གི་རྐེད་སྐབས་ཕུག་གི་རོལ་པས་
སྐྱབས་སུ་འགྲོ་བྱེད་པའི། ། གསེར་གྱི་རི་བོ་འདི་ལ་ཅི་ཡང་གཡོ་བ་མེད་པ་ཉིད། །དེ་ནས་
འཕྲལ་ལ་རྒྱགས་པས་ནི། །ཡོངས་སུ་ཟད་ཅིང་རྣམ་འགྱུར་བཏང༌། །ཐལ་མོ་སྦྱར་ནས་མངོན་
ཕྱོགས་ཏེ། །ཀླུ་ཡིས་སྟོན་པ་ལ་ཕྱག་འཚལ། །བཅོམ་ལྡན་འདས་ནི་སྙིང་རྗེའི་གཏེར། །བསླབ་
པའི་གནས་དག་རབ་བྱིན་པས། །སྐྱབས་སུ་སོང་བར་གྱུར་པ་དེ། །དགེ་བ་མཆོག་ལ་རྗེས་
བཟུང་མཛད། ། ཞབས་ལ་མགོ་ཡིས་གཏུགས་པ་དེ། །གུས་པ་ཡིས་ནི་གསོལ་བཏབ་པ། །
བཅོམ་ལྡན་རྒྱལ་བས་རྟག་ཏུ་ནི། །དེ་ལ་ཡང་དག་ཉེ་བར་མཛད། །གནས་སྐབས་དེར་ནི་དེ་
ཉིད་དུ། ། གནོད་སྦྱིན་ལག་ན་རྡོ་རྗེ་དག ། ཞར་ལ་འོངས་པ་ཞི་བའི་སླད། །བཅོམ་ལྡན་
འདས་ཀྱིས་རྗེས་བཟུང་མཛད། །དེ་ནས་འཇིག་རྟེན་གདུང་བ་མི་བཟད་རྣམ་ཟློག་སྟོན་པ་
སངས་
ནི། །རྣམ་རྒྱས་བསྟོད་པའི་ཚིག་གིས་སྐབས་གསུམ་པ་ཡིས་མཆོད་གྱུར་པ། །སྔོན་གྱི་
རྒྱས་རྣམས་ཀྱི་ཞབས་པད་དག་དང་མཛའ་བ་ལས། །དག་པའི་རྡོ་བའི་གཞི་ལྡན་ནགས་ཚལ་
རྒྱུ་ཞིང་བསྟེན་པར་མཛད། །དེ་དེར་འཛུམ་དང་ལྡན་པ་ལས། །ལྷ་ཡི་རྒྱལ་པོ་ལྟར་འོངས་
པས། །འཛུམ་པའི་རྒྱུ་དྲིས་དེ་ལ་ནི། །ཐམས་ཅད་མཁྱེན་པས་བཀའ་སྩལ་པ། །དག་བྱེད་དྲི་
མ་མེད་པའི་ཆུ་ཡི་རྒྱུན་དང་ལྡན་གྱུར་ཅིང༌། །ཁོན་མེད་སེམས་ཅན་སྐལ་བཟང་འཁོད་པ་
དཀའ་ཐུབ་དག་གི་ནགས། །ཆོས་ནི་ལྷག་གནས་སྡོམ་བརྩོན་རྣམས་ཀྱི་ཡིད་ནི་དག་བྱེད་པ། །
ཞི་བའི་གནས་འདི་དག་ཏུ་ང་ཉིད་ཁོ་ནས་རོལ་བྱས་མིན། །སེང་གེའི་ནུ་འོག་རི་དྭགས་ཕྲུག་གུ་
རྒྱུ་བ་དབེན་པའི་ནགས་ ཚལ་འདིར། ། བརྒྱ་བྱིན་དཔལ་ལྡན་འཁོར་བ་འཇིག་དང་ བདེ་་་
གཤེགས་གསེར་ཐུབ་དེ་དང་ནི། །ཡང་དག་རྫོགས་པའི་སངས་རྒྱས་དྲི་མེད་བློ་ལྡན་ཐུབ་པ་
འོད་སྲུངས་ཏེ། །མཐའ་དག་འཇིག་རྟེན་གདུང་བའི་སྨན་པ་རྣམས་ཀྱིས་འདི་ཉིད་དུ་གནས་
མཛད། །དེ་ནས་དེ་སྐད་སྨྲས་དེས་གཟིགས་ཉིད་ཀྱི། །བསོད་ནམས་སྨིན་ལ་ཉེ་བར་འོངས་པ་
ཡི། །རྔོན་པ་དག་ནི་སྐྱབས་སུ་སོང་བ་ལ། །བསླབ་པའི་གནས་འོས་ཞི་བ་བསྟན་པ་མཛད། །
སྐལ་ལྡན་དགེ་ལ་ཡིད་ཆགས་རྔོན་པ་ནི། །བཅོམ་ལྡན་འདས་ཀྱིས་རྗེས་སུ་བཟུང་བ་ལས། །
དེར་ ནི་ མཆོད་རྟེན་ རི་ དྭགས་ བདག་ པོ་ དག ། དེས་གནས་དབུ་སྐྲ་སེན་མོས་ མཚན་ པ་
བྱས་ ། ། །
ཞེས་ པ་ དགེ་བའི་དབང་ པོས་བྱས་པའི་བྱང་ཆུབ་སེམས་དཔའི་རྟོགས་པ་བརྗོད་པ་་
དཔག་བསམ་གྱི་འཁྲི་ཤིང་ལས་ཀླུ་བ་ལང་སྐྱོང་བཏུལ་བའི་རྟོགས་པ་བརྗོད་པའི་ཡལ་འདབ་སྟེ་
ལྔ་བཅུ་རྩ་དྲུག་པའོ། ། །།
277